Document ID: 32006D0717

ODLOČBA KOMISIJE
z dne 4. septembra 2006
o določitvi kode in standardnih pravil za prepis podatkov o temeljnih raziskovanjih površin vinogradov v strojno čitljivo obliko
(notificirano pod dokumentarno številko C(2006) 3881)
(Kodificirana različica)
(2006/717/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 357/79 z dne 5. februarja 1979 o statističnih raziskovanjih vinogradov (1) in zlasti členov 4(2) in (4) ter 6(7) Uredbe,
Ob upoštevanju naslednjega:
(1)
Odločba Komisije 79/491/EGS z dne 17. maja 1979 o določitvi kode in standardnih pravil za prepis podatkov o temeljnih raziskovanjih površin vinogradov v strojno čitljivo obliko (2) je bila večkrat (3) bistveno spremenjena. Zaradi jasnosti in racionalnosti bi bilo treba navedeno odločbo kodificirati.
(2)
Uredba (EGS) št. 357/79 obvezuje države članice, da predložijo Komisiji podatke, ki so jih zbrale v okviru temeljnjih raziskovanj območij po vinih, v obliki urnika tabel, razdeljenih po geografskih enotah, ki se določijo v skladu s postopkom iz člena 8 omenjene uredbe, tj. z odločbo Komisije po mnenju Stalnega odbora za kmetijsko statistiko.
(3)
Države članice, ki elektronsko obdelujejo rezultate raziskave, morajo predložiti rezultate v mehansko berljivi obliki. Te kode za prenos rezultatov raziskave se prav tako določi v skladu s postopkom iz člena 8 Uredbe (EGS) št. 357/79.
(4)
Ukrepi, predvideni s to odločbo, so v skladu z mnenjem Stalnega odbora za statistiko kmetijstva -
SPREJELA NASLEDNJO ODLOČBO:
Člen 1
Strojno čitljiva oblika, v kateri države članice, ki svoje rezultate raziskovanj obdelujejo elektronsko, predložijo podatke iz člena 2 Uredbe (EGS) št. 357/79, je magnetni trak.
Člen 2
Kode in pravila, ki urejajo prepis podatkov iz člena 2 Uredbe (EGS) št. 357/79 na magnetni trak, so določeni v prilogah I do III k tej odločbi.
Člen 3
Odločba 79/491/EGS se razveljavi.
Sklici na razveljavljeno odločbo se upoštevajo kot sklici na to odločbo in se berejo v skladu s primerjalno tabelo v Prilogi V.
Člen 4
Ta odločba je naslovljena na države članice.
V Bruslju, 4. septembra 2006

Labels: 12
15
6